ROMÂNIA 

JUDEŢUL PRAHOVA 

ORAŞ BOLDEŞTI-SCĂENI

CONSILIUL LOCAL

HOTĂRÂRE

- pentru modificarea Hotărârii Consiliului Local nr. 132/25.11.2020 privind aprobarea cuantumului şi a numărului burselor şcolare ce se vor acorda elevilor din unităţile de învăţământ preuniversitar de stat din oraşul Boldeşti-Scăeni în anul şcolar 2020-2021
Având în vedere :

- referatul nr.  506/11.01.2020  prin care primarul oraşului  propune modificarea Hotărârii Consiliului Local nr. 132/25.11.2020 privind aprobarea cuantumului şi a numărului burselor şcolare ce se vor acorda elevilor din unităţile de învăţământ preuniversitar de stat din oraşul Boldeşti-Scăeni în anul şcolar 2020-2021;

- raportul de specialitate întocmit de compartimentul de resort, înregistrat sub nr. 508/11.01.2021;

- Hotărârea Consiliului Local nr. 132/25.11.2020 privind aprobarea cuantumului şi a numărului burselor şcolare ce se vor acorda elevilor din unităţile de învăţământ preuniversitar de stat din oraşul Boldeşti-Scăeni în anul şcolar 2020-2021;

- dispoziţiile art. 82 din Legea nr. 1/2011 a educaţiei naţionale cu modificările şi completările ulterioare;

- prevederile HG nr. 1064/2020 pentru aprobarea cuantumului minim al burselor de performanţă, de merit, de studiu şi de ajutor social pentru elevii din învăţământul preuniversitar de stat, cu frecvenţă, care se acordă în anul şcolar 2020-2021;

- avizul secretarului general înregistrat sub nr. 559/11.01.2021;

- avizelor comisiilor de specialitate nr. 1 - dezvoltarea economico-socială şi de mediu, cooperarea interinstituţională pe plan intern şi extern şi nr. 3 juridică şi de disciplină, organizare proprie şi a aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local;

În temeiul dispoziţiilor art. 129 alin.(7) lit. a), ale art. 139 şi ale art. 196 alin. (1) lit. „a” din OUG nr. 57/2019 privind Codul administrativ,


Consiliul Local al oraşului Boldeşti-Scăeni adoptă prezenta hotărâre:

Art.I. Hotărârea Consiliului Local nr. 132/25.11.2020 privind aprobarea cuantumului şi a numărului burselor şcolare ce se vor acorda elevilor din unităţile de învăţământ preuniversitar de stat din oraşul Boldeşti-Scăeni în anul şcolar 2020-2021, se modifică după cum urmează :
Articolul 1, cuantumul burselor de merit,  se modifică şi  va avea următorul cuprins:
     “ Art.1. Se aprobă cuantumul burselor şcolare ce se vor acorda elevilor din unităţile de învăţământ preuniversitar de stat din oraşul Boldeşti-Scăeni, în anul şcolar 2020-2021, după cum urmează:


 - bursă de merit                                                                           -130 lei/lună/elev

 - bursă de ajutor social pentru motive medicale, orfani şi ajutor ocazional                      











-100 lei/lună/elev.”

Art. II. Celelalte prevederi ale Hotărârii Consiliului Local nr. 132/25.11.2020 rămân neschimbate.

     PREŞEDINTE DE ŞEDINŢĂ,                                        

         TĂNĂSESCU STELIAN HORAŢIU                                   

                                                                                       CONTRASEMNEAZĂ

                                                                                      SECRETAR GENERAL,
                                                                                     TUDOR FLORINA NELI

Boldeşti-Scăeni, 20.01.2021
Nr. 14
R O M Ȃ N I A

JUDEŢUL  PRAHOVA

ORAŞUL BOLDEŞTI - SCĂENI        

CONSILIUL  LOCAL

NR.559 /11.01.2021
A  V  I  Z

===========

- asupra proiectului de hotărâre pentru modificarea Hotărârii Consiliului Local nr. 132/25.11.2020 privind aprobarea cuantumului şi a numărului burselor şcolare ce se vor acorda elevilor din unităţile de învăţământ preuniversitar de stat din oraşul Boldeşti-Scăeni în anul şcolar 2020-2021
Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre pentru modificarea Hotărârii Consiliului Local nr. 132/25.11.2020 privind aprobarea cuantumului şi a numărului burselor şcolare ce se vor acorda elevilor din unităţile de învăţământ preuniversitar de stat din oraşul Boldeşti-Scăeni în anul şcolar 2020-2021,  am constatat următoarele :

Potrivit dispoziţiilor art. 82 din Legea nr. 1/2011 a educaţiei naţionale „cuantumul unei burse acordate din sumele defalcate din unele venituri ale bugetului de stat şi numărul acestora se stabilesc anual prin hotărâre a consiliului local”.
Prin Hotărârea Consiliului Local nr. 132/25.11.2020 s-a aprobat cuantumul şi numărul burselor şcolare ce se vor acorda elevilor din unităţile de învăţământ preuniversitar de stat din oraşul Boldeşti-Scăeni în anul şcolar 2020-2021.
Ulterior s-a adoptat Hotărârea Guvernului nr. 1064/04.12.2020 pentru aprobarea cuantumului minim al burselor de performanţă, de merit, de studiu şi de ajutor social pentru elevii din învăţământul preuniversitar de stat, cu frecvenţă, care se acordă în anul şcolar 2020-2021. Având în vedere cuantumul minim de 100 lei stabilit prin H.G. se impune modificarea hotărârii consiliului local nr. 132/25.11.2020.
Faţă de cele de mai sus şi în conformitate cu prevederile art. 243 alin. (1) lit.”a” din OUG nr. 57/2019 privind  Codul administrativ, avizez favorabil acest proiect.

  SECRETAR GENERAL,

TUDOR FLORINA NELI

